ไม่ได้เข้าร้านนี้นานมาก หลายปีเลยค่ะ เพราะว่าตอนนี้มีร้านแนวญี่ปุ่นเปิดใหม่หลายร้าน ก็เลยวนๆไปทานร้านอื่นตลอด และที่ออฟฟิตก็มีร้านที่อาหารคล้ายๆแนวนี้เหมือนกัน เลยทำให้เวลาไปห้างที่ไหน จึงไม่ค่อยเลือกร้านนี้เท่าไหร่ แต่วันนี้รู้สึกคิดถึงรสชาติเก่าๆ เมนูเก่าๆที่เคยทาน ก็เลยเข้ามาทานสักหน่อย แล้วก็สั่งมาคนละชุดพร้อมของทานเล่น และเครื่องดื่มค่ะ
 
- ปลาแซลมอนสอดไส้ปูอัด อโวคาโด แตงกวา 240 บาท อร่อยดีค่ะ ปลาดิบสดดี เป็นเมนูโปรดเลย เวลาทานที่ไหนก็ชอบสั่งเมนูนี้ และร้านนี้ก็ทำได้โอเคเลยค่ะ
 
- ชุดหมูชุบเกล็ดขนมปังทอด 170 บาท ชุดนี้จะได้หมูทอดมาชิ้นยาวๆหั่นมาให้ทานง่ายๆ สลัดผัก เสริฟพร้อมข้าว ซุป กิมจิ และอาหารทานเล่น เป็นเต้าหู้เย็นค่ะ หมูทอดชิ้นบางมากกว่าแต่ก่อนเยอะเลยค่ะ ผิดกับรูปตัวอย่างหน้าร้าน ???? แต่หมูไม่มันมากเท่าไหร่ค่ะ และไม่แข็งเกินไป ทอดมาได้กรอบดี ทานคู่กับซอสดำรสเปรี้ยวๆหวานๆ ก็อร่อยดีค่ะ ส่วนครื่องเคียงก็รสชาติทั่วไปค่ะ
 
- ชุดปลาแซลมอนสอดไส้ซอสมายองเนสชุบเกล็ดขนมปังทอด 260 บาท ชุดนี้จะได้ปลาแซลมอนทอดมา 4 ชิ้น สลัดผัก เสริฟพร้อมข้าว ซุป กิมจิ และอาหารทานเล่น เป็นเต้าหู้เย็นค่ะ ปลาแซลมอนทอดมากรอบดี มายองเนสเหมือนรสชาติจะเปลี่ยนไปจากแต่ก่อนนิดนึง (หรือเราจำรสเก่าไม่ได้ ????) แต่ว่ารู้สึกไม่ใช่ว้าวเหมือนสมัยก่อนที่สั่งตลอดๆ มายองเนสที่ราดบนปลาไม่ค่อยมีรสใดๆ ทำให้เวลาทานต้องเอาปลาไปจิ้มซอสด้วย ไม่งั้นทานแล้วจะจืดและเลี่ยนเกิน แต่ก็ถือว่าเมนูนี้ยังรสชาติใช้ได้ในระดับนึงค่ะ
 
เครื่องดื่มที่นี่จะขายเป็นขวด ทานไม่หมดสามารถเอากลับได้ค่ะ แต่มาแบบนี้ก็เลยไม่มีรีฟิลค่ะ ???? ก็เลยเลือกแบบไม่หวาน กับแบบหวานมาอย่างละขวด ซึ่งขวดที่หวาน ก็หวานเบาๆค่ะ  เราชอบแบบไม่หวาน ดูได้รสชาขมนิดๆดีค่ะ
 
ร้านจะมีโปรโมชั่นเป็นช่วงๆ ก่อนเข้าร้านก็ตรวจสอบให้ดีนะคะว่ามีโปรอะไรบ้างค่ะ เวลาจ่ายอะไรที่ลดได้นี่ รู้สึกปลื๊มปลื้มค่ะ ????????